cyanic-selkie/wikianc huggingface dataset:
সুশান্ত সিং রাজপুত
সুশান্ত সিং রাজপুত (सुशांत सिंह राजपूत; ২১ জানুয়ারি ১৯৮৬ – ১৪ জুন ২০২০) একজন সুখ্যাতিমান, দক্ষ, প্রতিভাবান ভারতীয় চলচ্চিত্র ও টেলিভিশন অভিনেতা, নৃত্যশিল্পী, টেলিভিশন ব্যক্তিত্ব, উদ্যোক্তা এবং একজন লোকহিতৈষী ছিলেন।  সুশান্ত, টেলিভিশন ধারাবাহিকে কাজ করার মধ্যে দিয়ে তাঁর অভিনয় জীবন শুরু করেছিলেন। ২০০৮ সালে স্টার প্লাস চ্যানেলে প্রচারিত প্রণয়ধর্মী টেলিভিশন ধারাবাহিক কিস দেশ মে হ্যায় মেরা দিল-এ প্রীত জুনেজা চরিত্রে অভিনয়ের মাধ্যমে টেলিভিশন জগতে অভিষেক করেছিলেন। অতঃপর তিনি জি টিভিতে প্রচারিত জনপ্রিয় টেলিভিশন ধারাবাহিক পবিত্র রিস্তা-তে মানব দেশমুখ চরিত্রে অভিনয় করেছিলেন; যার জন্য তিনি বেশ কয়েকটি পুরস্কার জয়লাভ করেছিলেন। মৃত্যুর আগে তার শেষ করা মুভি ছিলো দিল বেচারা। যা তার মৃত্যুর পর মুক্তি পায়।
ভারত সরকারের নীতিনির্ধারক ধারণা নীতি আয়োগ, মহিলা উদ্যোক্তা মাধ্যম (ডাব্লিউইপি) প্রচার করার জন্য তার সাথে একটি চুক্তি স্বাক্ষর করেছিল। অভিনয় এবং চলমান ইনসায়েই উদ্যোগ ছাড়াও, তরুণ শিক্ষার্থীদের সহায়তার প্রচেষ্টার অংশ হিসেবে তিনি সুশান্ত৪এডুকেশন-এর মতো বিভিন্ন কার্যক্রমের সাথে সক্রিয়ভাবে জড়িত ছিলেন।
প্রারম্ভিক জীবন
সুশান্ত ১৯৮৬ সালের ২১শে জানুয়ারি তারিখে ভারতের বিহারের পাটনায় জন্মগ্রহণ করেছিলেন, সেখানে তার বাবা সরকারি কর্মচারী ছিলেন।  তাঁর পৈতৃক বাড়ি বিহারের পূর্ণিয়া জেলায় অবস্থিত।  তার এক বোন, মিতু সিং রাজ্য পর্যায়ের একজন ক্রিকেটার। ২০০২ সালে তার মায়ের মৃত্যু ঘটে। সে বছরই তিনি তার পরিবারের সাথে পাটনা থেকে নতুন দিল্লিতে চলে আসেন।
সুশান্ত পাটনার সেন্ট কারেন উচ্চ বিদ্যালয় এবং নতুন দিল্লির কুলাচি হাঁসরাজ মডেল স্কুল হতে তার স্কুল জীবনের শিক্ষা সম্পন্ন করেছিলেন। তিনি ২০০৩ সালে ডিসিই প্রবেশিকা পরীক্ষায় সপ্তম স্থান অর্জন করেছিলেন এবং তিনি দিল্লি প্রযুক্তি বিশ্ববিদ্যালয়ের যন্ত্র প্রকৌশল বিভাগে ভর্তি হন। এছাড়াও তিনি পদার্থবিজ্ঞানে জাতীয় অলিম্পিয়াড বিজয়ীও ছিলেন। সর্বোপরি তিনি ভারতীয় খনি বিদ্যাপীঠের জন্য প্রায় ১১টি প্রকৌশল প্রবেশিকা পরীক্ষা দিয়েছিলেন; যার সবগুলোতে তিনি উত্তীর্ণ হয়েছিলেন। মঞ্চ এবং নৃত্যে অংশগ্রহণ করার ফলে, তিনি তার পড়াশুনার জন্য খুব কমই সময় পেতেন, যার ফলস্বরূপ তিনি বেশ কয়েকটি ব্যাকব্লগের সম্মুখীন হয়েছিলেন, যার ফলে শেষ পর্যন্ত তাকে ডিসিই ছেড়ে দিতে হয়েছিল। অভিনয়ের জীবনে প্রবেশ করার পূর্বে, তিনি তার চার বছরের কোর্সের শুধুমাত্র তিন বছর পূর্ণ করেছিলেন। তিনি নাট্যপরিচালক ব্যারি জনের নাটকের ক্লাসেও অংশগ্রহণ করেছিলেন।
প্ৰারম্ভিক সময়
সুশান্ত সিং রাজপুত দিল্লী কলেজ অফ ইঞ্জিনীয়ারিং-এ পড়তে থাকা অবস্থায় শ্যামক দাবরের নৃত্যদলে যোগদান করেছিলন। পরিচালক বেরী জনের নাটকের দলে তিনি অভিনয়ের প্ৰতি আগ্রহী হন ও অভিনয়ে যোগদান করে।
টেলিভিশন (২০০৮–১২)
২০০৮ সালে রাজপুত বালাজি টেলিফিল্মস প্রযোজিত কিস দেশ মে হ্যায় মেরা দিল ধারাবাহিকে প্রিত জুনেজার চরিত্রে অভিনয় করেন। ২০০৯ সালে তিনি পবিত্র রিস্তা ধারাবাহিকে মানব দেশমুখের চরিত্রে অভিনয় করেন। ২০১০ সালে তিনি ড্যান্স আপাতবাস্তব টেলিভিশন অনুষ্ঠান ঝলক দিখলা জা ২-এ মস্ত কলন্দর বয়েজ টিমে অংশগ্রহণ করেন।
২০১০ সালে তিনি ঝলক দিখলা যা ৪-এ অংশগ্রহণ করে “মোস্ট কনসিস্টেন্ট পারফর্মার” পুরস্কার পান। ২০১১ সালে তিনি পবিত্র রিস্তা ধারাবাহিকের কাজ ছেড়ে দেন চলচ্চিত্রে অভিনয় করবেন বলে।
চলচ্চিত্র (২০১৩–২০২০)
২০১৩ সালের ২২ ফেব্রুয়ারি মুক্তি পাওয়া অভিষেক কাপুর পরিচালিত কাই পো চে! রাজপুতের প্রথম চলচ্চিত্র। এই ছবিটি সমালোচকদের দ্বারা প্রশংসিত হয় এবং বাণিজ্যিকভাবেও সফল হয়। এরপর রাজপুত মনীষ শর্মা পরিচালিত শুধ দেশী রোমান্স ছবিতে পরিণীতি চোপড়া ও বাণী কাপুরের বিপরীতে অভিনয় করেন। এই ছবিটিও বাণিজ্যিকভাবে সফল হয়। রাজকুমার হিরানী পরিচালিত পিকে চলচ্চিত্রে রাজপুত একটি ছোটো চরিত্রে অভিনয় করেন।
ব্যক্তিগত জীবন
রাজপুত তার সহশিল্পী অঙ্কিতা লোখন্ডের সাথে ৬ বছর ধরে সম্পর্কে জড়িয়ে ছিলেন, যার সমাপ্তি ঘটে ২০১৬ সালে তাদের বিচ্ছেদের মাধ্যমে।
মৃত্যু
৩৪ বছর বয়সী সুশান্ত সিং রাজপুতকে ২০২০ সালের ১৪ জুন মুম্বাই এর বান্দ্রা তে তাঁর বাড়ি থেকে ঝুলন্ত অবস্থায় উদ্ধার করা হয়।  পুলিশের দাবি যে ইতোপূর্বে তিনি প্রায় ছয় মাস ধরে মানসিক অবসাদে ভুগছিলেন এবং সে কারণে তার চিকিৎসা চলছিল।যদিও সুশান্তের অগণিত ভক্তগণ এই তথ্য মানতে নারাজ।
কায়রো
কায়রো (القاهرة, ) মিশরের রাজধানী। আরবি শব্দ القاهرة আল-ক্বাহিরা থেকে এই নামের উৎপত্তি। আল-ক্বাহিরা শব্দের অর্থ "বিজয়ী"। এই শহরের খুব কাছেই প্রাচীন মিশরীয় ব্যাবিলন শহর অবস্থিত ছিল বলে ধারণা করা হয়। নীলনদের ব-দ্বীপ এর শীর্ষ ভাগে এই শহরের অবস্থান। নদীর অপর তীরে ছিল মিশরের প্রাচীন রাজধানী মেমফিস।
ভূগোল
থাম্ব|231x231পিক্সেল|স্যাটেলাইট থেকে দেখা কায়রো শহর কায়রো উত্তর মিশরে (যা নিম্ন মিশর হিসাবে পরিচিত), ভূমধ্যসাগরের ১৬৫ কিলোমিটার (১০০ মা) দক্ষিণে এবং সুয়েজ উপসাগর এবং সুয়েজ খাল থেকে ১২০ কিলোমিটার (৭৫ মা) পশ্চিমে অবস্থিত। শহরটি নীল নদের তীরে অবস্থিত, ঠিক ততদুর দক্ষিণে যেখানে নদী তার মরুভূমি উপত্যকা এবং শাখাগুলিকে নিচু নীল উপত্যকা অঞ্চলে ফেলেছে। যদিও কায়রো মহানগরটি নীল নদ থেকে চার দিকে অনেক দূরে বিস্তৃত রয়েছে, কেবল নদীর পূর্ব তীরের কায়রো শহর এবং এর মধ্যে দুটি দ্বীপপুঞ্জের মোট আয়তন ৪৫৩ বর্গকিলোমিটার (১৭৫ মাইল)।
স্যাটেলাইট সিটি
কায়রোর পশ্চিমে ৬ই অক্টোবর সিটি এবং কায়রোর পূর্বে নিউ কায়রো হল বড় শহুরে বিকাশ যা কায়রো অঞ্চলের অতিরিক্ত বৃদ্ধি এবং বিকাশের জন্য নির্মিত হয়েছে। নতুন বিকাশে বেশ কয়েকটি উচ্চ-আবাসিক উন্নয়ন অন্তর্ভুক্ত রয়েছে। যেমন:  তাহরির স্কয়ার।
নতুন পরিকল্পনা
২০১৫ সালের মার্চ মাসে কায়রো গভর্নরেটের একটি অনুন্নত অঞ্চলে একটি অপ-নামহীন পরিকল্পিত শহর নির্মাণের পরিকল্পনা ঘোষণা করা হয়েছিল, যা মিশরের প্রশাসনিক ও আর্থিক রাজধানী হিসাবে কাজ করবে।
শিক্ষা
বৃহত্তর কায়রো দীর্ঘকাল মিশর এবং এই অঞ্চলের জন্য শিক্ষা এবং শিক্ষাগত পরিষেবার কেন্দ্রস্থল ছিল। আজ বৃহত্তর কায়রোতে মিশরীয় শিক্ষাব্যবস্থা পরিচালনা করে এমন অনেক সরকারি অফিস রয়েছে, কায়রোতে মিশরের অন্যান্য শহরের চেয়ে সর্বাধিক বিদ্যালয়, কলেজ ও বিশ্ববিদ্যালয় রয়েছে।
পরিবহণ
কায়রোতে একটি বিস্তৃত রোড নেটওয়ার্ক, রেল ব্যবস্থা, পাতাল রেল ব্যবস্থা এবং সামুদ্রিক পরিষেবা রয়েছে। ব্যক্তিগত যানবাহন, ট্যাক্সি ক্যাব, ব্যক্তি মালিকানাধীন পাবলিক বাস এবং কায়রোর স্থানীয় মাইক্রোবাস দ্বারা সড়ক পরিবহন অনেক সহজলভ্য। কায়রো, বিশেষত রামেসিস স্কোয়ার প্রায় পুরো মিশরীয় পরিবহন নেটওয়ার্কের কেন্দ্রবিন্দু।
ক্রীড়া
মিশরের সর্বাধিক জনপ্রিয় খেলা হল ফুটবল এবং কায়রোতে বেশ কয়েকটি ক্রীড়া দল রয়েছে যা জাতীয় এবং আঞ্চলিক লীগে প্রতিযোগিতা করে। সর্বাধিক পরিচিত দলগুলি হল আল-আহলি, এল জামালেক এবং আল-ইসমাইলি । আল আহলি এবং এল জামালেক বার্ষিক ফুটবল টুর্নামেন্ট সম্ভবত মিশরের পাশাপাশি আফ্রিকা-আরব অঞ্চলের সর্বাধিক দেখা স্পোর্টস ইভেন্ট। উভয় দলই মিশরীয় ফুটবলের "প্রতিদ্বন্দ্বী" হিসাবে পরিচিত এবং আফ্রিকা এবং আরব বিশ্বের প্রথম এবং দ্বিতীয় চ্যাম্পিয়ন। তারা তাদের ঘরের খেলাগুলি কায়রো আন্তর্জাতিক স্টেডিয়াম বা নাসের স্টেডিয়ামে খেলে থাকে যা মিশরের দ্বিতীয় বৃহত্তম স্টেডিয়াম, এটি কায়রোর বৃহত্তম এবং বিশ্বের বৃহত্তম স্টেডিয়ামগুলির একটি।
আকাশ পথে পরিবহন ব্যবস্থা
কায়রো আন্তর্জাতিক বিমানবন্দর শহরের তথা দেশের প্রধান ও ব্যস্ততম বিমানবন্দর।
গ্লোবাল ভয়েসেস অনলাইন
গ্লোবাল ভয়েসেস লেখক, ব্লগার ও অনলাইন কর্মীদের একটি আন্তর্জাতিক সম্প্রদায়। এটি বিশ্বের অন্যতম প্রভাবশালী নাগরিক গণমাধ্যাম।
এস ইলাভাজাগি
এস ইলাভাজাগি, যিনি এস ইলাভাজাকি নামেও পরিচিত, (জন্ম ১৯৮৪) তিনি হলেন একজন ভারতীয় যিনি দুবার ক্যারাম বিশ্বকাপ জিতেছেন। তিনি এ. মারিয়া ইরুদয়ামের পর তামিলনাড়ু রাজ্য থেকে আন্তর্জাতিক পর্যায়ে ভারতের প্রতিনিধিত্বকারী সেরা ক্যারাম খেলোয়াড়দের একজন হিসেবে বিবেচিত হন।
জীবনী
এস. ইলাভাজাগি ১৯৮৪ সালে চেন্নাইয়ের ব্যাসারপাদিতে একটি দরিদ্র পরিবারে জন্মগ্রহণ করেন। তাঁর বাবা এ. ইরুদয়রাজ, একজন দৈনিক মজুরি উপার্জনকারী অটোরিকশা চালক (মোটর চালিত মাছের গাড়ি) এবং তাঁর মা সেলভি একজন গৃহিণী। তিনি তাঁর পরিবারের তিন বোনের মধ্যেও বড়।
খেলোয়াড় জীবন
ইলাভাজাগির প্রথম প্রশিক্ষক ছিলেন তাঁর বাবা ইরুদয়রাজ। এরপর তিনি প্রথমে বি বাঙ্গারবাবুর অধীনে এবং তারপর পি আনন্দনের অধীনে প্রশিক্ষণ নেন। ইলাভাজাগি তিরুভাল্লুর জেলা ক্যারাম অ্যাসোসিয়েশনের সদস্য এবং ক্যারাম ওয়ার্ল্ড চ্যাম্পিয়নশিপ, এশিয়ান চ্যাম্পিয়নশিপে ভারতের প্রতিনিধিত্ব করেছেন। তিনি ২০০৮ সালের ভারতীয় জাতীয় ক্যারাম চ্যাম্পিয়নশিপ ফাইনালে প্রাক্তন বিশ্ব চ্যাম্পিয়ন রশ্মি কুমারীকে হারিয়েছিলেন। খেলাটি চেন্নাইয়ে অনুষ্ঠিত হয়েছিল।
একই বছরে, তিনি ২০০৮ ক্যারাম বিশ্ব চ্যাম্পিয়নশিপে অংশগ্রহণ করেন এবং ফাইনালে পি. নির্মলাকে ২৫ - ১১, ২৫ - ১১ পয়েন্টে পরাজিত করে মহিলাদের একক বিভাগে বিশ্ব চ্যাম্পিয়ন হন। ইলাভাজাগি ফাইনালে ওঠার পথে সেমিফাইনালে রশ্মি কুমারীকে পরাজিত করেছিলেন। ২০০৮ সালে ক্যারাম বিশ্বকাপের আগে তিনি রিজার্ভ ব্যাঙ্ক অফ ইন্ডিয়ার অবসরপ্রাপ্ত অফিসার কে. বিজয়লের কাছ থেকে আর্থিক সহায়তা পেয়েছিলেন।
তিনি ২০১২ ক্যারাম ওয়ার্ল্ড চ্যাম্পিয়নশিপেও প্রতিদ্বন্দ্বিতা করেছিলেন এবং মহিলাদের একক ফাইনালে রশ্মি কুমারীর কাছে পরাজিত হয়ে রানার্স-আপ হয়েছিলেন। তিনি রশ্মি কুমারীর সাথে মহিলাদের ডাবলস শিরোপা জিতেছিলেন।
ব্যক্তিগত জীবন
একজন পেশাদার ক্যারাম খেলোয়াড় হওয়ার পর, ইলাভাজাগি নিশ্চিত করেছিলেন যে তাঁর বোনেরা যেন শিক্ষিত হতে পারেন। তাঁর দুই বোনই এখন স্বনামধন্য বিশ্ববিদ্যালয় থেকে স্নাতক। ইলাভাজাগি বিয়ে করেছেন শক্তিভেলকে, যিনি একজন জাতীয় স্তরের ক্যারাম চ্যাম্পিয়নও। বর্তমানে তিনি তাঁর সঙ্গেই অনুশীলন করেন।
বেনজীর আহমদ
প্রাথমিক জীবন
বেনজীর আহমদ ১৯৫২ সালের ২৯ ফেব্রুয়ারি জন্মগ্রহণ করেন। তার পিতার নাম কাজিম উদ্দিন আহমদ ও মাতার নাম মাজেদা আহমদ। তিনি এমএ ডিগ্রি অর্জন করেন। তিনি আহমদ গ্রুপের (আহমদ এন্টারপ্রাইজ, আহমদ রিয়েল স্টেট ও আহমদ ইন্টারন্যাশনাল) স্বত্বাধীকারী। তিনি ২০১৬-২০১৮ এবং ২০১৮-২০২০ মেয়াদে জনশক্তি রপ্তানিকারকদের সংগঠন বাংলাদেশ অ্যাসোসিয়েশন অব ইন্টারন্যাশনাল রিক্রুটিং এজেন্সিজের (বায়রা) কার্যনির্বাহী কমিটির নির্বাচনে সভাপতি নির্বাচিত হন।
সিরাজুল ইসলাম (নেত্রকোণার রাজনীতিবিদ)
সিরাজুল ইসলাম বাংলাদেশের নেত্রকোণা জেলার রাজনীতিবিদ ও নেত্রকোণা-১ আসনের সাবেক সংসদ সদস্য।
প্রাথমিক জীবন
সিরাজুল ইসলাম নেত্রকোণা জেলায় জন্মগ্রহণ করেন।
বেকরা নদী
বেকরা নদী বাংলাদেশের উত্তর-পূর্বাঞ্চলের সিলেট জেলার একটি নদী। নদীটির দৈর্ঘ্য ১৮ কিলোমিটার, গড় প্রস্থ ৩০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বেকরা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৬০।
২০২১-২৩ আইসিসি বিশ্ব টেস্ট চ্যাম্পিয়নশিপ
২০২১-২৩ আইসিসি বিশ্ব টেস্ট চ্যাম্পিয়নশিপ (2021–23 ICC World Test Championship) টেস্ট ক্রিকেটকে ঘিরে চলমান আইসিসি বিশ্ব টেস্ট চ্যাম্পিয়নশিপের দ্বিতীয় আসর।  ৫ ম্যাচ বিশিষ্ট ভারত-ইংল্যান্ড টেস্ট সিরিজ বা পতৌদি ট্রফির মাধ্যমে এই টুর্নামেন্ট শুরু হয়েছিল।  ২০২৩ সালের ৩১ মার্চ এটি শেষ হবে। 🇳🇿 new zealand ডিফেন্ডিং চ্যাম্পিয়ন্স।
আইসিসি জুলাই ২০২২-এ ঘোষণা করে যে, ২০২৩ সালের জুন মাসে লর্ড’স স্টেডিয়ামে এই মরসুমের ফাইনাল খেলা অনুষ্ঠিত হবে। পরে ঠিক করা হয় যে লন্ডনের দি ওভাল স্টেডিয়ামে ফাইনাল খেলা অনুষ্ঠিত হবে।
পয়েন্ট পদ্ধতি
আগের বারের তুলনায় পয়েন্ট পদ্ধতি পরিবর্তন করা হয় । শতকরা পয়েন্ট এর ভিত্তিতে স্থান নির্ধারণ করা হবে ।
অংশগ্রহণকারী দল
প্রত্যেক দলই আটটি সম্ভাব্য প্রতিপক্ষীয় দলের ছয়টির বিপক্ষে খেলবে। আইসিসি ঘোষণা করেছে যে, এ প্রতিযোগিতায় ভারত ও পাকিস্তান দল একে-অপরের বিপক্ষে অংশগ্রহণ করা থেকে বিরত থাকবে।
আইসিসির নিম্নবর্ণিত তিনটি পূর্ণাঙ্গ সদস্য এ প্রতিযোগিতায় অংশ নিবে না:
একক পরিসংখ্যান
প্রথম পাঁচজনের নাম নথিভুক্ত করা হয়েছে।
জর্জ জনস্টোন স্টোনি
জর্জ জনস্টোন স্টোনি এফআরএস (১৫ই ফেব্রুয়ারি ১৮২৬ – ৫ই জুলাই ১৯১১) একজন আইরিশ পদার্থবিদ ছিলেন। "বিদ্যুতের মৌলিক একক পরিমাণ" হিসাবে ইলেকট্রনের উপস্থাপক হিসেবে তিনি সবচেয়ে বিখ্যাত।
১৮৭৪ সালের প্রথম দিকে তিনি ইলেকট্রনের ধারণাটি দিয়েছিলেন, যদিও ইলেকট্রন শব্দটি তিনি তখন বলেননি। প্রাথমিকভাবে এটির নাম ছিল "ইলেকট্রাইন"। এবং ইলেকট্রন শব্দটি এসেছিল ১৮৯১ সালে। তিনি তাঁর জীবদ্দশায় প্রায় ৭৫টি বৈজ্ঞানিক গবেষণাপত্র প্রকাশ করেছিলেন।
শিক্ষা এবং কর্মসংস্থান
স্টোনির জন্ম আইরিশ মিডল্যান্ডসের কাউন্টি অফালির বিরের কাছে ওকলে পার্কে। তাঁর বাবার নাম ছিল জর্জ স্টোনি (১৭৯২–) এবং মায়ের নাম অ্যানি ব্লাড (১৮০১–১৮৮৩)। স্টোনি পরিবার বহুদিনকার একটি প্রতিষ্ঠিত অ্যাংলো-আইরিশ পরিবার। তিনি ডাবলিনের ট্রিনিটি কলেজ থেকে পড়াশোনা করেছিলেন এবং ১৮৪৮ সালে বি.এ. ডিগ্রি নিয়ে স্নাতক হয়েছিলেন। ১৮৪৮ সাল থেকে ১৮৫২ সাল অবধি তিনি কাউন্টি ওফালির বির প্রাসাদে উইলিয়াম পার্সনস, রোজের তৃতীয় আর্লের জ্যোতির্বিজ্ঞানের সহায়ক হিসাবে কাজ করেছিলেন। সেখানে পার্সনস বিশ্বের বৃহত্তম দূরবীন তৈরি করেছিলেন, একটি ৭২ ইঞ্চি পারসনটাউনের লিভিয়াথান। একইসাথে স্টোনি পদার্থবিজ্ঞান এবং গণিত নিয়ে অধ্যয়ন অব্যাহত রাখেন এবং ১৮৫২ সালে ডাবলিনের ট্রিনিটি কলেজ থেকে এম.এ. ডিগ্রি প্রাপ্ত হন।
১৮৫২ সাল থেকে ১৮৫৭ সাল পর্যন্ত স্টোনি কুইন'স কলেজ গালওয়েতে পদার্থবিদ্যার অধ্যাপক ছিলেন। ১৮৫৭ সাল থেকে ১৮৮২ সাল পর্যন্ত তিনি আয়ারল্যান্ডের কুইন'স বিশ্ববিদ্যালয়ে সচিব হিসাবে নিযুক্ত ছিলেন, ডাবলিনে এটি তাঁর প্রশাসনিক চাকরী ছিল। ১৮৮০ এর দশকের গোড়ার দিকে, তিনি আয়ারল্যান্ডে জন কৃত্যক (সিভিল সার্ভিস) পরীক্ষার সুপারিন্টেন্ডেন্টের পদে চলে এসেছিলেন, ১৮৯৩ সালে অবসর গ্রহণের আগে পর্যন্ত তিনি এই পদেই কাজ করে গিয়েছিলেন। সেই বছর তিনি ইংল্যান্ডের লন্ডনে বসবাস শুরু করেছিলেন। ১৯১১ সালে লন্ডনের নটিং হিলে নিজের বাড়িতে স্টোনি মারা যান। ডাবলিনে বহু দশক ধরে বৈজ্ঞানিক কর্মের দায়িত্ব থেকে দূরে থাকার সময়, স্টোনি নিজে থেকেই বৈজ্ঞানিক গবেষণা চালিয়ে গিয়েছিলেন। তিনি কয়েক দশক ধরে রয়েল ডাবলিন সোসাইটির প্রথমে অনারারি সেক্রেটারি এবং পরে সহ-সভাপতি হিসাবেও দায়িত্ব পালন করেছিলেন। এটি লন্ডনের রয়্যাল সোসাইটির অনুকরণে তৈরি একটি বৈজ্ঞানিক সংস্থা। লন্ডনে চলে যাওয়ার পরে স্টোনি সেখানে সংস্থার কাউন্সিলেও দায়িত্ব পালন করেছিলেন। অধিকন্তু, তিনি মাঝেমধ্যে ১৮৬০ এর দশকের শুরু থেকে ব্রিটিশ অ্যাসোসিয়েশন ফর দ্য অ্যাডভান্সমেন্ট অফ সায়েন্স এর বৈজ্ঞানিক পর্যালোচনা কমিটিগুলিতে অন্তর্বর্তী দায়িত্ব পালন করেছিলেন।
বৈজ্ঞানিক কাজকর্ম
১৮৬১ সালের জুনে স্টোনি রয়েল সোসাইটির ফেলো নির্বাচিত হয়েছিলেন। "তরঙ্গের বিস্তার," – "ক্যালকা স্পার এর আঁশযুক্ত নমুনায় দেখা বলয়," সম্পর্কিত গবেষণা পত্রের লেখক এবং রয়্যাল আইরিশ একাডেমিতে প্রকাশিত আণবিক পদার্থবিজ্ঞান ইত্যাদি বইয়ের জন্য, এছাড়া জ্যোতির্বিজ্ঞান এবং সাধারণ পদার্থবিজ্ঞানের সাথে তাঁর পরিচিতির জন্য তাঁর নির্বাচন হয়েছিল
স্টোনি স্কেল
সমসাময়িক পদার্থবিজ্ঞানে একটি সমন্বিত ক্ষেত্র তত্ত্বের জন্য সবচেয়ে উপযুক্ত মাপনী হিসাবে প্ল্যাঙ্ক স্কেলকে বেছে নেওয়া হয়েছে। প্ল্যাঙ্ক স্কেলের অবশ্য পূর্বানুমান করেছিলেন জর্জ স্টোনি। স্টোনি বুঝতে পেরেছিলেন যে বৃহত্তর প্রভাব যেমন মহাকর্ষ এবং ক্ষুদ্রতম প্রভাব যেমন তড়িৎ চুম্বকত্ব আভাস দিচ্ছে, স্বাভাবিকভাবেই একটি মধ্যবর্তী স্কেলের প্রয়োজন যেখানে বাস্তব পার্থক্য যৌক্তিক হতে পারে। এই মধ্যবর্তী স্কেলটি ভর, দৈর্ঘ্য, সময় ইত্যাদির একক (স্টোনি স্কেল একক) নিয়ে গঠিত, তবুও ভর হচ্ছে এর ভিত্তি-প্রস্তর।
স্টোনি ভর mS (সমসাময়িক পরিভাষায় প্রকাশ করা):
যেখানে ε0 হল খোলা জায়গার প্রবেশ্যতা, e হল মৌলিক আধান এবং G হল মহাকর্ষ ধ্রুবক, এবং যেখানে α হল সূক্ষ্ম-গঠন ধ্রুবক এবং mP হল প্ল্যাঙ্ক ভর।
প্ল্যাঙ্ক স্কেলের মতো স্টোনি স্কেল সাধারণভাবে ক্ষুদ্র মহাজাগতিক এবং বৃহৎ মহাজাগতিক প্রক্রিয়াগুলির মধ্যে একটি প্রতিসম যোগসূত্র হিসাবে কাজ করে এবং তবুও এটি তড়িৎ চুম্বকত্ব এবং মাধ্যাকর্ষণের একীকরণের দিকে অনন্যমুখী মনে হয়। সুতরাং উদাহরণস্বরূপ যেখানে প্ল্যাংকের দৈর্ঘ্য হল হ্রাসপ্রাপ্ত কম্পটন তরঙ্গ দৈর্ঘ্যের মধ্য বর্গমূল এবং যে কোনও ভরের শোয়ার্জশিল্ড ব্যাসার্ধের অর্ধেক, স্টোন দৈর্ঘ্য হ'ল 'তড়িৎ চৌম্বকীয় ব্যাসার্ধের মধ্য বর্গমূল (চিরায়ত ইলেকট্রন ব্যাসার্ধ দেখুন) এবং যে কোনও ভর m এর মাধ্যাকর্ষণ ব্যাসার্ধের অর্ধেক:
যেখানে \hbar \ হল হ্রাসপ্রাপ্ত প্ল্যাঙ্কের ধ্রুবক এবং c হল আলোর গতিবেগ। এগুলি কেবল গাণিতিক নির্মাণ কারণ দৈর্ঘ্য কত ছোট হতে পারে তার কিছু ব্যবহারিক সীমা থাকতে হবে। স্টোনির দৈর্ঘ্য যদি ন্যূনতম দৈর্ঘ্য হয় তবে বস্তুর তড়িৎ চৌম্বকীয় ব্যাসার্ধ বা তার অর্ধ মাধ্যাকর্ষণ ব্যাসার্ধ ব্যবহারিকভাবে অসম্ভব, যেহেতু এর মধ্যে একটিকে স্টোনি দৈর্ঘ্যের চেয়ে ছোট হতে হবে। যদি প্ল্যাঙ্ক দৈর্ঘ্য সর্বনিম্ন হয় তাহলে হয় কোনও দেহের হ্রাস্প্রাপ্ত কম্পটন তরঙ্গদৈর্ঘ্য বা তার অর্ধ মাধ্যাকর্ষণ ব্যাসার্ধ ব্যবহারিকভাবে অসম্ভব যেহেতু এর একটি অবশ্যই প্ল্যাঙ্ক দৈর্ঘ্যের চেয়ে ছোট। তদতিরিক্ত, স্টোনির দৈর্ঘ্য এবং প্ল্যাঙ্ক দৈর্ঘ্য উভয়ই ন্যূনতম দৈর্ঘ্য হতে পারে না।
টনসিল
টনসিল হলো পৌষ্টিকনালীর মুখোমুখি অবস্থিত লিম্ফয়েড অঙ্গগুলির একটি সেট, যা ওয়ালডায়ারের টনসিলার রিং নামেও পরিচিত। অ্যাডিনয়েড টনসিল, দুটি টিউবাল টনসিল, দুটি প্যালাটাইন টনসিল এবং লিঙ্গুয়াল টনসিলের সমন্বয়ে টনসিল গঠিত। এই অঙ্গগুলো অনাক্রম্যতন্ত্রে গুরুত্বপূর্ণ ভূমিকা পালন করে।
অপ্রচলিত হলেও টনসিল শব্দটি দ্বারা সাধারণত প্যালাটাইন টনসিলকে বোঝায়। এ টনসিল মানুষের গলার উভয় পাশে অবস্থিত দুটি লিম্ফয়েড অঙ্গ। প্যালাটাইন টনসিল এবং অ্যাডেনয়েড টনসিলের কাছাকাছি গলবিল অবস্থিত।
কাঠামো
মানুষের দেহে জন্মগতভাবে চার ধরনের টনসিল থাকে। এগুলো হলো : ফ্যারিঞ্জিয়াল টনসিল, দুটি টিউবাল টনসিল, দুটি প্যালাটাইন টনসিল এবং লিঙ্গুয়াল টনসিল।
বিকাশ
প্যালাটাইন টনসিলগুলো বয়ঃসন্ধিতে তাদের বৃহত্তম আকারে পৌঁছানোর ঝোঁক থাকে এবং এরপরে তারা ধীরে ধীরে এট্রোফির মধ্য দিয়ে যায়। তবে ছোট বাচ্চাদের মধ্যে এরা গলার ব্যাসের সাথে সবচেয়ে বেশি আপেক্ষিক। প্রাপ্তবয়স্কদের মধ্যে প্রতিটি প্যালাটাইন টনসিলের দৈর্ঘ্য ২.৫ সেমি, প্রস্থ ২.০ সেমি এবং বেধ ১.২ সেমি।
অ্যাডিনয়েড টনসিল ৫ বছর বয়স পর্যন্ত বৃদ্ধি পায়, ৭ বছর বয়সে সঙ্কুচিত হতে শুরু করে এবং যৌবনে খুব ছোট হয়ে যায়।
কাজ
টনসিলগুলো ইমিউনোকম্পেটিভ অঙ্গ যা হ্রাসকারী বা শ্বাসকষ্টকারী বিদেশী প্যাথোজেনগুলির বিরুদ্ধে প্রতিরোধ ব্যবস্থার প্রথম প্রতিরক্ষা হিসাবে কাজ করে এবং সাধারণ সর্দি-কাশির মতো সাধারণ অসুস্থতার প্রতিরোধ প্রতিক্রিয়াগুলিতে সহায়তা করার জন্য রক্তের সাথে প্রায়শই নিযুক্ত থাকে। টনসিলগুলোর পৃষ্ঠে মাইক্রোফোল্ড সেল (এম কোষ) নামক বিশেষায়িত অ্যান্টিজেন ক্যাপচার সেল রয়েছে যা রোগজীবাণু দ্বারা উৎপাদিত অ্যান্টিজেন গ্রহণের সুযোগ দেয়। এই এম কোষগুলি তখন টনসিলের বি কোষ এবং টি কোষগুলিকে সতর্ক করে যে কোনও রোগজীবাণু উপস্থিত রয়েছে এবং একটি অনাক্রম্য প্রতিক্রিয়া উদ্দীপিত হয়। টনসিলের জীবাণু কেন্দ্র হিসাবে পরিচিত অঞ্চলে বি কোষগুলি সক্রিয় ও প্রসারিত হয়। এই জীবাণু কেন্দ্রগুলি এমন জায়গা যেখানে বি স্মৃতি কোষ তৈরি হয় এবং ক্ষরণকারী অ্যান্টিবডি (IgA) উৎপাদিত হয়।
২০১২ সালের একটি গবেষণায় প্রমাণিত হয়েছে যে, থাইমাসের মতো টনসিলগুলোও নিজে থেকে টি কোষ তৈরি করতে পারে।
ক্লিনিকাল গুরুত্ব
বাম|থাম্ব|অস্ত্রোপচার দ্বারা অপসারণের পরে একজোড়া টনসিল। প্যালাটাইন টনসিলগুলি বড় (অ্যাডেনোটনসিলার হাইপারপ্লাজিয়া) বা স্ফীত (টনসিলাইটিস) হয়ে যেতে পারে। টনসিলাইটিসের চিকিৎসার ক্ষেত্রে সর্বাধিক প্রচলিত হলো আইবুপ্রোফেনের মতো অ্যান্টি-ইনফ্ল্যামেটরি ড্রাগগুলো বা অ্যান্টিবায়োটিক যেমন অ্যামোক্সিসিলিন এবং অ্যাজিথ্রোমাইসিন ব্যবহার করা। যদি টনসিলগুলো শ্বাসনালীতে বাধা দেয় বা শ্বসনে বাধা দেয় তবে টনসিলাইটিস রোগীদের মধ্যে সার্জিকাল অপসারণ (টনসিলিক্টমি) পরামর্শ দেওয়া যেতে পারে। যাইহোক, টনসিলার হাইপারট্রফির এই দুটি উপ-প্রকারের জন্য প্যাথোজেনেসিসের বিভিন্ন প্রক্রিয়া বর্ণনা করা হয়েছে, এবং অভিন্ন থেরাপিউটিক প্রচেষ্টায় বিভিন্ন প্রতিক্রিয়া থাকতে পারে। বয়স্ক রোগীদের ক্ষেত্রে অসমমিত্রিক টনসিল, (অসমমিত্রিক টনসিল হাইপারট্রফি হিসাবেও পরিচিত) ভাইরাসযুক্ত সংক্রামিত টনসিল, বা লিম্ফোমা বা স্কোয়ামাস সেল, ক্যান্সারের মতো টিউমারগুলোর সূচক হিসেবে কাজ করে।
টনসিলোলিথ ("টনসিল পাথর" নামেও পরিচিত) হলো এমন উপাদান যা প্যালাটাইন টনসিলের উপরে জমা হয়। এটি গোল মরিচের আকারে পৌঁছতে পারে এবং সাদা বা ক্রিম রঙের হয়। এতে রয়েছে ক্যালসিয়াম ও হাইড্রোজেন সালফাইড। তবে হাইড্রোজেন সালফাইড এবং মিথাইল মারপাটান এবং অন্যান্য রাসায়নিকের কারণে এটির অপ্রীতিকর গন্ধ রয়েছে।
বার্ডস-১
বার্ডস-১ ছিল যৌথ গ্লোবাল মাল্টি-নেশনস বার্ডস স্যাটেলাইট প্রজেক্ট বা বার্ডস প্রজেক্ট নামে একটি বহুজাতিক প্রোগ্রামের প্রথম পুনরাবৃত্তি, যা দেশগুলিকে তাদের প্রথম স্যাটেলাইট তৈরিতে সহায়তা করে। জাপানের কিউশু ইনস্টিটিউট অফ টেকনোলজি (কেআইটি) স্যাটেলাইটগুলির নকশা এবং নির্মাণে সহায়তা করেছিল। নক্ষত্রমণ্ডলটি একটি ফ্যালকন ১ রকেটের মাধ্যমে সিআরএস -৯ এর অংশ হিসাবে ৩ জুন ২০১৭ এ আন্তর্জাতিক মহাকাশ স্টেশনে চালু করা হয়েছিল, যেখানে এটি কিবো মডিউল থেকে মহাকাশে ছেড়ে দেওয়া হয়েছিল। জাপান, ঘানা, মঙ্গোলিয়া, নাইজেরিয়া এবং বাংলাদেশ বার্ডস-১ প্রোগ্রামে অংশ নিয়েছিল, তারা সকলেই নক্ষত্রমণ্ডলের জন্য অভিন্ন উপগ্রহ তৈরি করেছিল।
২০১৯ সালের মে মাসে বার্ডস-১ স্যাটেলাইটের সবগুলোই নিষ্ক্রিয় করা হয়।
পটভূমি
নাইজেরিয়ান সরকারের স্যাটেলাইটগুলির সাথে একটি পটভূমি ছিল, তবে বার্ডস -১ এর আগে এটি কখনও তৈরি করা হয়নি। কখনও কখনও মাজালাইকে মঙ্গোলিয়ার প্রথম উপগ্রহ হিসাবে উল্লেখ করা হত, তবে এটি বারমুডা ভিত্তিক সংস্থা এবিএস দ্বারা উৎক্ষেপণ করা হয়েছিল এবং মার্কিন সংস্থা বোয়িং দ্বারা নির্মিত হয়েছিল। উৎক্ষেপণের পর এটি মঙ্গোলস্যাট-১ নামে কো-ব্র্যান্ডেড করা হয়। বাংলাদেশ, ঘানা, মঙ্গোলিয়া ও নাইজেরিয়ার জন্য প্রথম কৃত্রিম উপগ্রহ 'বার্ডস-১' সফলভাবে উৎক্ষেপণ করেছে।
উৎক্ষেপণ
স্পেসএক্স ২০১৭ সালের ৩ জুন আন্তর্জাতিক মহাকাশ স্টেশনে তার সিআরএস -১১ মিশনে নক্ষত্রমণ্ডলটি উৎক্ষেপণ করে। নাসার কেনেডি স্পেস সেন্টার প্যাড এলসি-৩৯এ থেকে উৎক্ষেপণ করা ফ্যালকন ৯ রকেটে ড্রাগন মহাকাশযানে করে বার্ডস-১ উৎক্ষেপণ করা হয়। এই প্রথম স্পেসএক্স তার একটি ড্রাগন ক্যাপসুল পুনরায় ব্যবহার করেছিল।
মহীশূর রেশম শাড়ি
থাম্ব|টিপু সুলতানের শাসনামলে প্রায় ১৭৮০-১৭৯০ এএসি-তে মহীশূর রাজ্যে রেশম শিল্পের বিকাশ প্রথম শুরু হয়েছিল। পরে এটি বিশ্বব্যাপী হতাশায় আক্রান্ত হয়েছিল, এবং আমদানিকৃত রেশম এবং রেয়ন থেকে প্রতিযোগিতা হয়েছিল। বিশ শতকের দ্বিতীয়ার্ধে, এটি পুনরুত্থিত হয় এবং মহীশূর রাজ্য ভারতের শীর্ষতম মাল্টিভোল্টাইন রেশম উৎপাদক হয়। কর্ণাটকে উৎপাদিত মোট ২০,০০০ মেট্রিক টন তুঁত রেশমের ৯,০০০ মেট্রিক টন তুঁত সিল্ক উৎপাদন করে, এইভাবে দেশের মোট তুঁত রেশমের প্রায় ৪৫% অবদান রাখে। কর্ণাটকে, রেশম প্রধানত মহীশূর জেলায় উৎপাদিত হয়। এটি কেএসআইসির অধীনে পেটেন্ট নিবন্ধিত পণ্য। কেএসআইসি মহীশূর সিল্ক ব্র্যান্ডের মালিক।
ইতিহাস
টিউপু সুলতানের শাসনামলে প্রায় ১৭৮০-১৭৯০ এএসি-তে মহীশূর রাজ্যে রেশম শিল্পের বিকাশ প্রথম শুরু হয়েছিল। পরে এটি বিশ্বব্যাপী হতাশায় আক্রান্ত হয়েছিল, এবং আমদানিকৃত রেশম এবং রেয়ন থেকে প্রতিযোগিতা হয়েছিল। বিশ শতকের দ্বিতীয়ার্ধে, এটি পুনরুত্থিত হয় এবং মহীশূর রাজ্য ভারতের শীর্ষতম মাল্টিভোল্টাইন রেশম উৎপাদক হয়।
সম্পর্কিত
মাইসুর সিল্ক কর্ণাটক সিল্ক ইন্ডাস্ট্রিজ কর্পোরেশন লিমিটেড (কেএসআইসি) দ্বারা উৎপাদিত হয়। কারখানাটি ১৯১২ সালে মহীশুর মহারাজা শ্রী নলবাদী কৃষ্ণরাজ ওয়াদেয়ার দ্বারা প্রতিষ্ঠিত হয়েছিল। প্রথমদিকে, সিল্কের কাপড়গুলি সশস্ত্র বাহিনীর কাছে রাজ পরিবারের এবং অলঙ্কারাদি কাপড়ের প্রয়োজনীয়তাগুলি পূরণের জন্য তৈরি এবং সরবরাহ করা হত। ভারত স্বাধীনতা অর্জনের পরে, মহীশূর রাজ্য সেরিকালচার বিভাগ সিল্ক বুনন কারখানার নিয়ন্ত্রণ নেয়। ১৯৮০ সালে, কারখানাটি কর্ণাটক শিল্পের একটি সরকার কেএসআইকে হস্তান্তর করা হয়েছিল। আজ, পণ্যগুলির মধ্যে সিল্ক শাড়ি, শার্ট, কুর্তা, রেশম ধুতি এবং নেকটি অন্তর্ভুক্ত রয়েছে। মহীশূর সিল্ক ভৌগোলিক পরিচয়ও পেয়েছে।
প্রক্রিয়া
মহীশূরের প্রাণকেন্দ্রে অবস্থিত মাইসুর সিল্ক কারখানাটি একর জমি জুড়ে বিস্তৃত এবং সিল্কের বুনন ও রেশমের পণ্য বিতরণের জন্য দায়ী। এই কারখানার সিল্কের প্রধান উৎস হ'ল কর্ণাটকের রামনগড়া জেলা থেকে যা এশিয়ার রেশম কোকুনের বৃহত্তম বাজারও। এই জেলার বিভিন্ন অঞ্চল থেকে কৃষকরা প্রতিদিন এই জায়গায় সিল্ক কোকুন বাজারজাত করেন। সরকারী বিড প্রক্রিয়াটির অংশ হিসাবে প্রতিদিন মাইসুর রেশমের দক্ষতা অর্জনকারী কেএসআইসি কর্মকর্তাদের কাছ থেকে এই বাজারে সিল্ক কোকুনগুলি নেওয়া হয় এবং টি.নারাশিপুরায় অবস্থিত কাঁচা রেশম উৎপাদন কারখানায় প্রেরণ করা হয়। এই কারখানায়, রেশম ককুনগুলি থ্রেডগুলি আহরণের জন্য সিদ্ধ করা হয় এবং থ্রেড রোলগুলিতে রূপান্তরিত করা হয় যা মাইসুরে অবস্থিত বুনন কারখানায় প্রেরণ করা হয়। এই থ্রেডগুলি বিভিন্ন রেশম পণ্য তৈরি করতে ব্যবহৃত হয় যার মধ্যে মাইসুর সিল্ক শাড়ি সবচেয়ে জনপ্রিয়।
যেহেতু শাড়ির জারিটিতে ৬৫% খাঁটি রৌপ্য এবং ০.৬৫% স্বর্ণ রয়েছে, এটি ভারতের অন্যতম সিল্ক শাড়িও। এর ফলে কেএসআইসির নামে জনগণকে প্রতারণা করে ডুপ্লিকেট মাইসুর সিল্ক শাড়ির উৎপাদন ও বিক্রয় হয়েছে। এই সমস্যাগুলি এড়াতে, কেএসআইসি তার কারখানায় উৎপাদিত প্রতিটি মহীশূর সিল্ক শাড়িতে অনন্য আইডি, হলোগ্রাম ভিত্তিক নকশা এবং অনন্য পরিচয় বারকোড ওয়েভেন প্রয়োগ করেছে।
বরানগর মেট্রো স্টেশন
বরানগর মেট্রো স্টেশন হল কলকাতা মহানগর অঞ্চলে অবস্থিত একটি মেট্রো স্টেশন। স্টেশনটি কলকাতা মেট্রোর ১নং লাইন বা নীল লাইনের ২৬ টি স্টেশনের মধ্যে একটি। স্টেশনটি বরানগর পৌরসভায় ডানলপ মোরের পাশেই বেলঘরিয়া এক্সপ্রেসওয়ের বিমানবন্দরগামী অংশ ও শিয়ালদহ-ডানকুনি শাখার রেলপথের মাঝে অবস্থিত। স্টেশনটি মোট ২ টি প্লাটফর্ম বিশিষ্ট। এই স্টেশনের দক্ষিণ দিকে রয়েছে নোয়াপাড়া মেট্রো স্টেশন এবং উত্তর দিকে রয়েছে দক্ষিণেশ্বর মেট্রো স্টেশন। এই স্টেশনটি ২০২১ সালের ২২শে ফেব্রুয়ারি চালু  হয়েছিল।
অবস্থান
এই স্টেশনটি বরানগর এলাকাতে অবস্থিত। স্টেশনের ভৌগোলিক অবস্থান হল । স্টেশনটির পূর্ববর্তী স্টেশন হল ২.৩৭৯ কিলোমিটার দূরে অবস্থিত নোয়াপাড়া মেট্রো স্টেশন এবং পরবর্তী স্টেশন হল ১.৭৬ কিলোমিটার দূরে অবস্থিত দক্ষিণেশ্বর মেট্রো স্টেশন।
পরিকল্পনা ও নির্মাণ
250px|থাম্ব|বাম|২০১৭ সালে নির্মাণাধীন স্টেশনের একটি অংশ। ২০১৯ সালের জুন মাস নাগাদ, নোয়াপাড়া ও দক্ষিণেশ্বরের মধ্যবর্তী উড়াল রেলপথের ৯৫ শতাংশেরও বেশি কাজ সম্পন্ন হয়েছিল এবং সিগন্যালিং ব্যবস্থা ও ট্র্যাক স্থাপনের কাজ শুরু হয়েছিল।
বিলম্ব
বরানগর মেট্রো স্টেশন সহ কলকাতা মেট্রোর লাইন১-এর নোয়াপাড়া-দক্ষিণেশ্ব অংশটি ২০২০ সালের ফেব্রুয়ারি মাসের মধ্যে চালু হওয়ার কথা ২০১৯ সালের ফেব্রুয়ারি মাসে ঘোষণা করা হয়।[7][8] তবে, ২০১৯ সালের শেষের দিকে একটি সামান্য বিলম্বের সঙ্গে প্রকল্পটির উদ্বোধনের সময় ২০২০ সালের মার্চ মাসকে ঘোষণা করা হয়েছিল। কলকাতা মেট্রো কর্তৃপক্ষ ২০২০ সালের মার্চ মাসে বরানগর মেট্রো স্টেশন সহ নোয়াপাড়া-দক্ষিণেশ্ব অংশটি চালু করতে ব্যর্থ হয়। নতুন ভাবে ২০২০ সালের ফেব্রুয়ারি মাসে প্রকল্পটির উদ্বোধনের সময় হিসাবে ২০২০ সালের জুলাই মাসকে উল্লেখ করা হয়েছিল।
স্টেশন বিন্যাস
এনভিআরএল দ্বারা দ্বারা নকশাকৃত স্টেশনে দুটি পার্শ্ব প্ল্যাটফর্ম রয়েছে, যাদের প্রতিটির সঙ্গে একটি করে রেল ট্র্যাক যুক্ত রয়েছে, পাশাপাশি নিম্ন মেজানাইন ও প্ল্যাটফর্মের মধ্যে টি সিঁড়ি রয়েছে। স্টেশনটি কলকাতা মেট্রোর সব চেয়ে উঁচু স্টেশন। এটির উচ্চতা ৫৫ ফুটের কিছু বেশি অর্থাৎ প্রায় ৫ তলা বাড়ির সমান। শিয়ালদহ উত্তর শাখার বরাহনগর রোড স্টেশনের যে টিকিট কাউন্টার, তার গা ঘেঁষে ২৮০ মিটার লম্বা নতুন রাস্তা পৌঁছে গিয়েছে প্ল্যাটফর্মের দরজা পর্যন্ত। রাস্তার বাঁ দিকে বেলঘরিয়া এক্সপ্রেসওয়ের বিমানবন্দরগামী অংশ আর ডান দিকে শিয়ালদহ শাখার রেলপথ। 250px|থাম্ব|ডান|ছবিতে স্টেশনের দুটি প্ল্যাটফর্ম দৃশ্যমান।
নকশা
স্টেশনটি গঠনগতভাবে একটি উত্তোলিত মেট্রো স্টেশন। এটিকে মোট ৩ টি স্তরে নকশা হয়েছে। স্তর তিনটি হল প্রথম স্তর, দ্বিতীয় স্তর বা মধ্যবর্তী তল ও তৃতীয় স্তর বা প্ল্যাটফর্ম। প্রথম স্তর বা ভূমি স্তরে স্টেশনের প্রবেশ পথ ও প্রস্থান পথ শুরু বা শেষ হয়। দ্বিতীয় স্তর বা এল১ বা মধ্যবর্তী স্তরে স্টেশনের ভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভার প্রভৃতি অবস্থিত। তৃতীয় স্তর বা এল২ বা অন্তিম স্তরে প্ল্যাটফর্ম ও রেল ট্র্যাক অবস্থিত।
প্রবেশ ও প্রস্থান
২৫০px|থাম্ব|বাম|স্টেশনের সঙ্গে ব্যারাকপুর ট্র্যাঙ্ক রোডকে যুক্তকারী সড়ক, দূরে স্টেশনের প্রবেশ ও প্রস্থান পথ দৃশ্যমান।
প্রবেশ পথ ও প্রস্থান পথ প্রথম স্তর বা ভূমি স্তরে শুরু শুরু বা শেষ হয়। মূল প্রবেশ বা প্রস্থান পথ স্টেশনের প্রথম বা ভূমি স্তরে পশ্চিম প্রান্তে অবস্থিত। এটি ২৮০ মিটার লম্বা রাস্তা দ্বারা ব্যারাকপুর ট্রাঙ্ক রোডের সঙ্গে যুক্ত রয়েছে।
ট্র্যাক বিন্যাস
বরাহনগর স্টেশনের পশ্চিমে (দক্ষিণেশ্বরের দিক) দক্ষিণেশ্বরগামী লাইনের সঙ্গে কবি সুভাষগামী লাইনের মধ্যে সংযোগ বা ক্রসওভার রয়েছে। এটি ভবিষ্যতে ব্যারাকপুরগামী লাইনের কথা ভেবে তৈরি করা হয়। স্টেশনের পূর্ব দিকে দুটি রেল ট্র্যাক সমান্তরালভাবে নোয়াপাড়া স্টেশনের দিকে চলেগেছে।
বিতর্ক
কলকাতা মেট্রোর বরাহনগর ও দক্ষিণেশ্বর স্টেশনের উদ্বোধনের আগেই স্টেশনের নাম ফলকে বাংলা ভাষাকে ব্রাত্য করার অভিযোগ উঠেছিল। সংবাদ সামনে আসার পরে বিতর্ক দানা বেঁধেছিল। এর পরেই ফলক বদল করলেন মেট্রো কর্তৃপক্ষ। নতুন বসানো ফলকে যথাক্রমে বাংলা, হিন্দি এবং ইংরেজিতে স্টেশনের নাম সমান মাপের হরফে লেখা হয়েছিল।
ডাঃ জহুরুল কামাল সরকারি কলেজ
ডাঃ জহুরুল কামাল সরকারী কলেজ পাবনা জেলার সুজানগর উপজেলার একটি সরকারী কলেজ।
ইতিহাস
ডাঃ জহুরুল কামাল কলেজটি ১৯৯৪ সালে প্রতিষ্ঠা করা হয়। কলেজটি অনেক প্রতিযোগিতার পর ২০১৮ সালের ৮ই আগস্ট জাতীয়করণ ভুক্ত হয়।
অবস্থান
কলেজটি পাবনা-ঢাকা মহাসড়কের পাশেই অবস্থিত। ঢাকা থেকে পাবনা যেতে হাতের বামে এবং পাবনা থেকে ঢাকা যাবার সময় হাতের ডান পাশে পরে কলেজটি। দুলাই কলেজ বাজার নেমে ২ মিনিট হাটলেই কলেজে যাওয়া যায়।
শিক্ষা ব্যবস্থা
কলেজটি ১৯৯৪ সাল থেকে ২০১২ সাল পর্যন্ত উচ্চ মাধ্যমিক ও ডিগ্রি কোর্স করিয়ে আসছিল। পরে ২০১৩ সাল থেকে ৬ টি বিষয়ে অনার্স চালু করা হয়।
কোর্সসমূহ
মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনে একাদশ ও দ্বাদশ শ্রেণিতে শিক্ষাদান করা হয়। জাতীয় বিশ্ববিদ্যালয়ের অধীনে ডিগ্রি ও সম্মান / স্নাতক কোর্সে শিক্ষাদান করা হয়। অনার্স/স্নাতক কোর্সসমূহঃ প্রত্যেক বিভাগেই ৬০ টি করে আসন রয়েছে।
গ্রন্থাগার
কলেজটিতে একটি সুবিশাল কক্ষে গ্রন্থাগার রয়েছে। সম্মান শ্রেণীর ৬টি বিভাগের জন্য আলাদা আলাদা বই দ্বারা সুসজ্জিত ৪টি আলমারি রয়েছে। রয়েছে এখানেই বসে পড়ার সুযোগ এবং লাইব্রেরী কার্ড এর মাধ্যমে বাইরে নিয়ে বই পড়ার সুযোগ।
অগ্নিকম্বল
থাম্ব|অগ্নিকম্বল জ্বলন্ত আগুনের উপর রাখা হচ্ছে থাম্ব|অগ্নিকম্বলের সাহায্যে আগুন নেভানো হচ্ছে অগ্নিকম্বল একটি সুরক্ষা ব্যবস্থা আগুন নিভানোর জন্য ব্যবহার করা হয়। এটি অগ্নি প্রতিরোধকারী উপাদান দিয়ে তৈরি হয় এবং এই অগ্নিকম্বলকে জ্বলন্ত আগুনের উপর চাপা দিয়ে, আগুন নেভানো হয়।
ছোটো আকারের অগ্নিকম্বল যা রান্নাঘরে এবং গৃহস্থালির কাজে ব্যবহার হয়, সেগুলি প্রধানত ফাইবার গ্লাস অথবা কেভ্লার জাতীয় উপাদান দিয়ে তৈরি হয় এবং এগুলিকে সহজেই ভাজ করে খুব স্বল্প জায়গার মধ্যে সঞ্চয় করে রাখা যায়।
অগ্নি নিরোধক যন্ত্র এবং অগ্নিকম্বল উভয়েই আগুন থেকে সুরক্ষার জন্য গুরুত্বপূর্ণ ব্যবস্থা হিসাবে ব্যবহার হয়। এই আগুনপ্রতিরোধী কম্বল ৯০০ ডিগ্রি অবধি তাপমাত্রায় আগুন থেকে সুরক্ষা দিতে সক্ষম। এই কম্বল আগুনের সঙ্গে বাতাসের অক্সিজেনের সংযোগ ঘটতে বাধা দেয় যার ফলে আগুন নিভে যায়। অগ্নিকম্বলের কার্যপ্রণালীর অত্যন্ত সরল হওয়ার জন্য যারা অগ্নি নিরোধক যন্ত্রের ব্যবহার সম্পরকে অজ্ঞ, তাদের কাছে এই কম্বল ব্যবহার অত্যন্ত সুবিধাজনক।
পুরাতন কম্বলে অ্যাসবেসটস
কিছু কিছু পুরাতন অগ্নিকম্বলে অ্যাসবেসটস তন্তু ব্যবহার হত যা এনএফপিএ দ্বারা সঙ্গত নয়। পুরানো ক্ষয়িষ্ণু সরঞ্জামে ব্যবহার করার সময় একটি বিপত্তি ডেকে আনতে পারে।
ক্রিয়াকলাপ
অগ্নি প্রজ্জ্বলিত হওয়ার জন্য; তাপ, জ্বালানী এবং অক্সিজেন এই তিনটি উপাদান অত্যন্ত গুরুত্বপূর্ণ এবং এই তিন উপাদানকে একত্রে অগ্নি ত্রিকোণও বলা হয়ে থাকে। অগ্নিকম্বলের কাজ হল আগুনে অক্সিজেন সরবরাহ প্রতিরোধ করা যার ফলে আগুন নিভে যায়। অগ্নিকম্বলকে প্রজ্বলিত আগুনের চারপাশে কোন কঠিন তলের সাথে ভালভাবে আবদ্ধ করে দেওয়া হয়। অগ্নিকম্বলের দুটি প্রান্তকে তার আবরনের বাইরের অংশে সামান্য বের করে রাখা হয়। এই প্রান্তদুটিকে টেনে ধরে অগ্নিকম্বলকে তার আবরন বা থলে থেকে বাইরে বের করে আনা হয়। অগ্নিকম্বলের এই বিশেষ প্রান্তদুটি সাধারণত কম্বলের উপর দিকের অংশে থাকে এবং এই প্রান্তদুটি ব্যবহারকারী ব্যক্তি তার হাতের উপর জড়িয়ে আগুনের সরাসরি স্পর্শ থেকে নিজেকে বাঁচাতে পারেন। এরপর অগ্নিকম্বলকে আগুনের উপর চাপা দিয়ে আগুনে অক্সিজেন সরবরাহে বাঁধা দিয়ে আগুন নেভান যায়। শরিরের কোন অংশে আগুন লাগলেও এই পদ্ধতিতে আগুন নেভান যায়। আগুনের উপর চাপা দেওয়ার অগ্নিকম্বলকে প্রজ্বলিত আগুনের চারপাশে কোন কঠিন তলের সাথে এমনভাবে আবদ্ধ করে দেওয়া জরুরি যাতে বাইরের হাওয়া প্রবেশ না করতে পারে এবং আগুনে কোনভাবেই অক্সিজেন সরবরাহ না হয়।
রক্ষণাবেক্ষণ
ফায়ার ইন্ডাস্ট্রি অ্যাসোসিয়েশন (এফআইএ) "বিএস এন ১৮৬৯ তে তৈরি অগ্নিকম্বলগুলির সম্পাদন এবং রক্ষণাবেক্ষণের জন্য নিয়মাবলী" প্রকাশ করেছে। এই নিয়মাবলী অনুসারে অগ্নিকম্বলের অধিকারী ব্যক্তি উপযুক্ত পরিষেবা সরবরাহকারিদের সুপারিশে অগ্নিকম্বলের বার্ষিক রক্ষণাবেক্ষণ সুনিশ্চিত করবে। এই নিয়মাবলীতে এটাও উল্লেখ করা আছে যে ৭ বছর অন্তর অন্তর অগ্নিকম্বল পরিবর্তন করা উচিত অথবা এই সাপেক্ষে অগ্নিকম্বল প্রস্তুতকারী প্রতিষ্ঠানের পরামর্শ গ্রহণ করা উচিত।
ফিঙ্গার স্পিন
ফিঙ্গার স্পিন (অফ স্পিনও বলা হয়) হল ক্রিকেট খেলায় বোলিংয়ের একটি ধরন। এটি ক্রিকেট বলের বিশেষ দিকে স্পিন করানোর জন্য সুনির্দিষ্টভাবে হাত এবং আঙুল ঘোরানোকে বোঝায়। অন্য আর একটি স্পিনের কৌশল, যেটি সাধারণত বিপরীত দিকে বল স্পিন করতে ব্যবহৃত হয়, সেটি হল রিস্ট স্পিন। যদিও ব্যতিক্রম রয়েছে, তবে ফিঙ্গার স্পিনাররা সাধারণত রিস্ট স্পিনারদের চেয়ে কম বল ঘোরায়। তবে কৌশলটি সরল এবং সহজেই আয়ত্ত করা যায় বলে, ফিঙ্গার স্পিনাররা অনেকটাই নির্ভুল বল করতে পারে।
ফিঙ্গার স্পিন নামটি কিন্তু সার্থক নাম নয়, যেহেতু বলে চরিত্রগত স্পিন তৈরির জন্য আঙুলের ক্রিয়াটি একটি গুরুত্বপূর্ণ অংশ নয়। ফিঙ্গার স্পিন কৌশলে বলটিকে ছাড়ার সময় হাতকে সম্পূর্ণরূপে সুপিনেটেড অবস্থানে (যাতে হাতের তালু ঊর্ধ্বমুখী হয় বা বাইরের দিকে থাকে) রাখা হয়, আঙুল থাকে বলের বাইরের দিকে (ডানহাতি বোলারের ডানদিকে)। যদি বল ছাড়ার সময় এই অবস্থানটি বজায় থাকে, আঙুলগুলি স্বাভাবিকভাবেই বলের দিকটি সঙ্কুচিত করে এবং ঘড়ির কাঁটার দিকে স্পিন তৈরি করে। বিখ্যাত ইংরেজ ফিঙ্গার স্পিন বোলার ডেরেক আন্ডারউড এইধরনের স্পিন বোলিংয়ের জন্য বিখ্যাত।
দুটি অন্য উপায়ে বলের উপরে অতিরিক্ত স্পিন করানো যেতে পারে: বলটি ছাড়ার ঠিক আগে প্রোনেটেড অবস্থান (যাতে হাতের তালু অধঃমুখী হয় বা ভেতরের দিকে থাকে) থেকে বাহুকে সুপিনেটেড অবস্থানে নিয়ে যাওয়া, এবং বল ছাড়ার মুহুর্তে কব্জিটির মোচড় বা প্রসার। দুটি কৌশলই স্পিনের প্রভাব বাড়িয়ে তোলে। একজন স্পিন বোলার যত ধীরে বল ছাড়ে, বলের ঘূর্ণির একই হার বজায় রাখতে তাকে আরও সক্রিয়ভাবে বলে স্পিন দেওয়ার চেষ্টা করতে হবে।
ফিঙ্গার স্পিনারের প্রকার
যদিও ডানহাতি এবং বাঁ হাতি উভয় বোলারই একই কৌশলে ফিঙ্গার স্পিন (যদিও পার্শ্বীয়ভাবে ওল্টানো, যেমন আয়নাতে দেখা যায়) বল করে, এই জাতীয় বোলারদের প্রায়শই আলাদা বিভাগে রাখা হয়, কারণ ক্রিকেট পিচে বল পড়ার পর বলের স্পিন করার দিকটি পৃথক:
সরলতার জন্য, এই নিবন্ধের বাকি অংশটিতে ধরা হয়েছে ডানহাতি ফিঙ্গার স্পিনার ডানহাতি ব্যাটসম্যানকে বল করছে।
তবে, ক্রমবর্ধমানভাবে, পার্থক্যটি অবশ্যই প্রচলিত ফিঙ্গার স্পিনার এবং অপ্রচলিত ফিঙ্গার স্পিনারদের মধ্যে তৈরি করা উচিত, বিশেষত দুসরা এবং ক্যারাম বলের মত বোলিং উদ্ভাবনের সাথে, যার জন্য বলের উপর একটি পৃথক গ্রিপ (বলটি ধরার কৌশল) প্রয়োজন (এবং ফলস্বরূপ একটি ভিন্ন বোলিং কৌশল)।
বোলিংয়ের এই ধরনের শৈলীকে এইভাবে শ্রেণিবদ্ধ করা যেতে পারে:
অন্যান্য ধরনের ফিঙ্গার-স্পিনও রয়েছে, তবে এই বিভাগটি প্রধানত আধুনিক আন্তর্জাতিক ক্রিকেটে ব্যবহৃত প্রধান ধরনের ফিঙ্গার স্পিনের নির্দেশিকা হিসাবে দেখা উচিত। অনেকে হয়তো এই তালিকায় মুত্তিয়া মুরালিধরনের মত স্পিনারকে যুক্ত করবেন, এবং যদিও তাঁর স্টক বলটি ডান হাতের অফ-ব্রেক, এই ধরনের বোলিং কৌশলটি অপ্রচলিত রিস্ট স্পিন হিসাবে আরও ভালভাবে বর্ণনা করা যেতে পারে, যেখানে বলের ঘূর্ণন তৈরি করতে আঙুলের চেয়ে হাতের কব্জি অনেক বেশি জড়িত।
সিংগারবিল ইউনিয়ন
সিংগারবিল বাংলাদেশের ব্রাহ্মণবাড়িয়া জেলার অন্তর্গত বিজয়নগর উপজেলার একটি ইউনিয়ন।
আয়তন
সিংগারবিল ইউনিয়নের আয়তন ৩,৩১০ একর (১৩.৪০ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী সিংগারবিল ইউনিয়নের মোট জনসংখ্যা ২৭,৫৬৫ জন। এর মধ্যে পুরুষ ১৩,৪৪৬ জন এবং মহিলা ১৪,১১৯ জন। মোট পরিবার ৫,৩০৫টি। জনসংখ্যার ঘনত্ব প্রতি বর্গ কিলোমিটারে প্রায় ২,০৫৮ জন।
ইতিহাস
সিংগারবিল ইউনিয়ন পূর্বে সিংগারবিল দক্ষিণ ইউনিয়ন নামে পরিচিত ছিল।
অবস্থান ও সীমানা
বিজয়নগর উপজেলার সর্ব-দক্ষিণে সিংগারবিল ইউনিয়নের অবস্থান। এ ইউনিয়নের উত্তরে বিষ্ণুপুর ইউনিয়ন ও পত্তন ইউনিয়ন, পশ্চিমে পত্তন ইউনিয়ন ও ব্রাহ্মণবাড়িয়া সদর উপজেলার মাছিহাতা ইউনিয়ন, দক্ষিণে আখাউড়া উপজেলার আখাউড়া উত্তর ইউনিয়ন এবং পূর্বে ভারতের ত্রিপুরা প্রদেশ অবস্থিত।
প্রশাসনিক কাঠামো
সিংগারবিল ইউনিয়ন বিজয়নগর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম বিজয়নগর থানার আওতাধীন। এটি জাতীয় সংসদের ২৪৫নং নির্বাচনী এলাকা ব্রাহ্মণবাড়িয়া-৩ এর অংশ।
শিক্ষা ব্যবস্থা
২০১১ সালের আদমশুমারি অনুযায়ী সিংগারবিল ইউনিয়নের সাক্ষরতার হার ৪৭.৪%।
উল্লেখযোগ্য ব্যক্তি
কবি সানাউল হক
কোটপাড় তাঁতের শাড়ি
কোটপাড় তাঁতের শাড়ি হলো একটি উদ্ভিজ্জ বর্ণযুক্ত কাপড় যা ভারতের ওড়িশার কোরাপুট জেলার কোটপাদ গ্রামের মিরগান সম্প্রদায়ের উপজাতি তাঁতিরা বোনে থাকে। শক্ত সীমানা এবং পটা আঁচল সহ সুতির শাড়ি, সাধারণ বুটিস / মোটিফগুলির সাথে দুপট্টা, তুলা, সিল্ক, হ্যান্ডলুম স্টল এবং পোশাক উপকরণগুলিতে সমস্ত জৈব রঙের সাথে রঙ্গিন। প্রাকৃতিক রঙ্গিন এই অঞ্চলে জন্মানো আউল গাছ থেকে তৈরি করা হয়। কোটপাদ তুষার সিল্ক শাড়ি উপজাতি শিল্প এবং প্রাকৃতিক রঙ সহ কোটপ্যাড তাঁত কাপড় এর বিশেষত্ব।
কোটপ্যাড তাঁত ফ্যাব্রিক ওড়িশার প্রথম আইটেম যা ২০০৫ সালে ভারতের ভৌগোলিক নির্দেশক  ট্যাগ পেয়েছিল,  কোটপ্যাডের মিরগান সম্প্রদায় তাদের দুর্দান্ত জৈব রঙযুক্ত টেক্সটাইলের জন্য বিখ্যাত। তারা সাধারণত "ভোটাদা", "ধরুয়া" এবং তাদের প্রতিবেশী উপজাতি সম্প্রদায়ের অন্যান্য মোটিফগুলির জন্য এই কাপড়টি বুনে থাকে।
সম্প্রতি, বিশ্বনাথ রথ, একজন ভারতীয় লেখক-পরিচালক, কোটপ্যাড হ্যান্ডলুম, রঞ্জনবিদ্যা এবং বয়ন সম্পর্কিত 'কোটপ্যাড বয়ন: গল্পের একটি দৌড়ের বিরুদ্ধে সময়' শীর্ষক একটি ইংরেজি ডকুমেন্টারি তৈরি করেছেন, যা পিএসবিটি দ্বারা দূরদর্শনের সহযোগিতায় প্রযোজনা করেছে। এই ডকুমেন্টারিটি ২৪ মার্চ ২০১৮ তে ডিডি ন্যাশনাল-এ প্রচারিত হয়েছিল। ছবিটি কোটপ্যাড হ্যান্ডলুমের স্বতন্ত্রতা, কোটপ্যাড বয়ন এবং ডাইংয়ের পুনর্জাগরণের জন্য সমস্যাগুলি এবং সম্ভাব্য সমাধানগুলি অনুসন্ধান করে।
কাঁচামাল
টেক্সটাইল কাজের জন্য সুতির সুতা, তুষার সিল্ক এবং আউল গাছের শিকড় প্রধান উপাদান। জৈব রঙ্গ ব্যবহার এই টেক্সটাইল পণ্যগুলির সবচেয়ে গুরুত্বপূর্ণ দিক। রঙটি প্রসেস করতে এবং থ্রেডগুলি বিভিন্ন রঙে রঞ্জন করতে প্রায় ১৫ থেকে ৩০ দিন সময় লাগে। উত্তোলিত প্রধান রঙগুলি হল কালো এবং মেরুন। শাড়ি এবং শাল কোটপ্যাড বয়ন সম্প্রদায়ের সবচেয়ে গুরুত্বপূর্ণ এবং আকর্ষণীয় টেক্সটাইল পণ্য। বস্ত্রগুলি গ্রীষ্ম এবং শীতের সময় পরতে খুব স্বাচ্ছন্দ্যযুক্ত।
চিত্রনাট্যকার
চিত্রনাট্য একটি ফ্রিল্যান্স পেশা। পেশাদার চিত্রনাট্যকার হওয়ার জন্য কোনও শিক্ষার প্রয়োজন নেই, কেবল ভাল গল্প বলার এবং লেখার ক্ষমতা আর কল্পনা থাকতে হবে। চিত্রনাট্যকাররা নিযুক্ত কর্মী নয় তারা হচ্ছে চুক্তিবদ্ধ ফ্রিল্যান্সারদের চিত্রনাট্যকাররা তাদের সাধ্য অনুযায়ী অনুমান এবং চিন্তা করে লিখতে শুরু করেন এবং তাই কোনও ভাড়া বা ব্যয় ছাড়াই লেখেন।  যদি তার কোনো ভাবনা চিন্তা বা কল্প কাহিনী গল্প আকারে বিক্রি করা হয় তবে এটিকে একটি বিশেষ স্ক্রিপ্ট বলা হয়।  একজন পেশাদার চিত্রনাট্যকারকে একজন অপেশাদার স্ক্রীন লেখকের থেকে আলাদা করে তোলে তা হ'ল পেশাদার চিত্রনাট্যকাররা সাধারণত প্রতিভা সংস্থার প্রতিনিধিত্ব করেন।  এছাড়াও, পেশাদার চিত্রনাট্যকাররা প্রায়শই বিনে খরচায় কাজ করেন না, তবে অপেশাদার চিত্রনাট্যকাররা প্রায়শই বিনে খরচায় কাজ করবেন এবং "শিক্ষানবিশ লেখক" হিসাবে বিবেচিত হন।  স্পেক স্ক্রিপ্টগুলি সাধারণত অজানা পেশাদার চিত্রনাট্যকার এবং অপেশাদার চিত্রনাট্যকারদের দ্বারা লিখিত হয়।
এমন চিত্রনাট্যকারদের একটি দল রয়েছে যারা চলচ্চিত্র জগতে প্রবেশের চেষ্টা করে তবে সাফল্য অর্জনে প্রায়শই বহু বছর ধরে বিচার-ত্রুটি, ব্যর্থতা এবং কৌতূহল অধ্যবসায় লাগে।এভাবে বহু বছর অধ্যাবসায়ের পরে একজন লেখক হতে উঠে একজন পেশাদার চিত্রনাট্যকার।
বেতৈর নদী
বেতৈর নদী বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ১৭ কিলোমিটার, গড় প্রস্থ ১০৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বেতৈর নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৬১।
কাফি খান
কাফি খান (১৯২৮ — ২০২১) বাংলাদেশের একজন বেতার ব্যক্তিত্ব, সাংবাদিক। তিনি প্রয়াত রাষ্ট্রপতি জিয়াউর রহমানের প্রেস সচিব ছিলেন।
কর্মজীবন
ঢাকায় ফিরে এসে তিনি সরকারের রাজস্ব অফিসে একটি করণিকের চাকরি নিয়েছিলেন। তখন ঢাকা ছিল শুধুই একটি জেলা শহর। এতোটা উন্নত ছিল না। দেশবিভাগের সময় প্রায় সকল হিন্দু ভারতে পাড়ি জমালে সাংস্কৃতিক অঙ্গনেও একটি বিশাল শূণ্যতার সৃষ্টি হয়েছিল। তাঁর কবিতা আবৃত্তির প্রতি ঝোঁক ছিল। এমনকি মঞ্চনাটকের উন্নতিতেও কাফি খান ভূমিকা পালন করেছেন। ১৯৬৬ সালে তিনি ভয়েস অব আমেরিকায় যোগ দেন। ১৯৭১ সালে মুক্তিযুদ্ধের পক্ষে বেতারে তিনি ভূমিকা পালন করেছেন। তখনই তিনি খ্যতি লাভ করেন। ১৯৭৩ সালে দেশে ফিরে আসেন। এবং আবারও ভয়েস অব আমেরিকায় যোগ দেন। সত্তরের দশক থেকে আশির দশক পর্যন্ত তিনি রাষ্ট্রপতি জিয়াউর রহমানের প্রেস সচিব হিসেবে দায়িত্ব পালন করেছেন।
মৃত্যু
দীর্ঘদিন ধরে তিনি প্রস্টেট ক্যান্সারে ভুগছিলেন। যুক্তরাষ্ট্রে ৯৩ বছর বয়সে তিনি মৃত্যুবরণ করেন।
পান সিংহ তোমার (চলচ্চিত্র)
পান সিং তোমার ২০১২ সালে মুক্তিপ্রাপ্ত একটি ভারতীয় হিন্দি ভাষার একজন ক্রীড়াবিদ এর জীবনীসংক্রান্ত চলচ্চিত্র, যিনি ভারতীয় সেনাবাহিনীতে একজন সৈনিক ছিলেন এবং ভারতীয় জাতীয় গেমসে স্বর্ণপদক বিজয়ী ছিলেন, কিন্তু পরবর্তীতে তিনি প্রচলিত ব্যবস্থার বিরুদ্ধে বিদ্রোহী হতে বাধ্য হয়েছিল ছবিটি পরিচালনা করেছেন তিগমংশু ধুলিয়া এবং প্রযোজনা করেছেন ইউটিভি মোশন পিকচার্স । ইরফান খান নাম ভূমিকায় অভিনয় করেছেন, এছাড়া অন্যান্য চরিত্রে মাহি গিল, বিপিন শর্মা এবং নওয়াজউদ্দিন সিদ্দিকী।
চলচ্চিত্রটির নির্মাণ ব্যয় ছিল inr, পান সিং তোমার ২০১০ সালে ব্রিটিশ ফিল্ম ইনস্টিটিউট লন্ডন ফিল্ম ফেস্টিভাল -এ প্রিমিয়ার করা হয়। ছবিটি ঘরোয়াভাবে ২ মার্চ ২০১২ সালে মুক্তি পেয়েছিল। মুক্তির পরে সমালোকদের প্রশংসা অর্জন করে এবং বক্স-অফিসে সুপারহিট ব্যবসা করে, এর ঘরোয়া নেট আয় inr 201800000।  চলচ্চিত্রটি ৬০ তম জাতীয় চলচ্চিত্র পুরস্কার ২০১২- এ সেরা ফিচার ফিল্ম এবং সেরা অভিনেতা বিভাগে পুরস্কার লাভ করে।
পটভূমি
খবরে প্রকাশিত একটি সম্প্রদায়ের নয় জনকে হত্যার অভিযুক্ত ডাকাত পাণ সিং তোমার (ইরফান) এর একজন প্রতিবেদকে সাক্ষাৎকার দিয়েছেন। নিজের সম্পর্কে প্রশ্নের জবাবে, তিনি গল্পটি ১৯৫০ সাল থেকে একটি ফ্ল্যাশব্যাকে যায়। পান সিং আর্মিতে চাকরি করতেন এবং তার স্ত্রী ও মা মোরেনায় থাকেন । তিনি তার ক্রীড়াশৈলী দ্বারা সেনাবাহিনীর সিনিয়রদের অবাক করে দেন। যদিও তিনি খেলাধুলায় আগ্রহী ছিলেন না, তিনি ডায়েটে কোনও সীমাবদ্ধতা না থাকাযর পরও তিনি ক্রীড়া বিভাগে যোগ দেন। তাকে ৫০০০ মিটার দৌড়ের প্রশিক্ষণের জন্য তাকে বাছাই করা হয়, তার কোচ ৩০০০ মিটার স্টিপ্লেচেসে দৌড়ানোর জন্য রাজি করায়। তিনি ইন্ডিয়ান জাতীয় গেমসে অংশ নিয়েছেন এবং টানা সাত বছর স্টিপ্লেচেজে ইভেন্টে স্বর্ণপদক জিতেছেন। ১৯৫৮ সালে তিনি টোকিওতে এশিয়ান গেমসে অংশ নিয়েছিলেন, তবে ফাইনাল ইভেন্টে তাকে দেওয়া ট্র্যাক স্পাইকগুলির সাথে সামঞ্জস্য করতে অক্ষমতার কারণে তিনি জয়ী হতে পারেননি। ১৯৬২ এবং ১৯৬৫ সালের যুদ্ধে যখন তাকে সীমান্তে যাওয়ার অনুমতি দেওয়া হয়নি তখন তিনি হতাশাগ্রস্ত হয়ে পড়েছিলেন কারণ তিনি খেলোয়াড় হওয়াতে তাকে লড়াই করতে দেওয়া হয়নি। ১৯৬৭ সালে তিনি আন্তর্জাতিক সামরিক গেমসে অংশ নিয়েছিলেন এবং স্টিপ্লেচেজে স্বর্ণপদক জিতেছিলেন।
একদিন তার ভাই তার গ্রাম থেকে তাকে দেখতে আসেন এবং তাকে তার আত্মীয় ভানভার সিংহ কর্তৃক দখলকৃত কিছু সম্পত্তি সম্পর্কে বলেছিলেন। পান সিং সেনাবাহিনী থেকে অবসর নেওয়ার সিদ্ধান্ত নেন এবং সেনাবাহিনীতে কোচ পদে থাকার পরেও তার পারিবারিক বিরোধ নিষ্পত্তির জন্য গ্রামে চলে যান। বাড়িতে পৌঁছে তিনি ভানওয়ার সিংয়ের সাথে বিষয়টি সমাধান করার চেষ্টা করেন। এমনকি তিনি জেলাশাসক এবং স্থানীয় থানায় সহায়তা চেয়েছিলেন, কিন্তু কোনও সাহায্যই আসেনি। তারপরে তার ছেলেকে ভানভর সিং ও তার গুন্ডারা মারধর করে। তাকে নিরাপদে রাখতে পান সিং তার ছেলেকে সেনাবাহিনীতে যোগ দেওয়ার আদেশ দেন এবং তাকে এই বিরোধ থেকে দূরে থাকতে বলেন। অবশেষে ভানভর সিং ও তার গুন্ডারা পান সিং এবং তার পরিবারকে হত্যার চেষ্টা করেছিল। তার পরিবারের বেশিরভাগ লোক পালাতে সক্ষম হলেও তার মাকে নির্মমভাবে হত্যা করা হয়েছে। পান সিং তার মায়ের মৃত্যুর প্রতিশোধ নেওয়ার সিদ্ধান্ত নিয়েছেন। সে বাঘি হয়ে যায় এবং চম্বল উপত্যকায় আক্রমণ করে। তিনি এমন লোকদের একটি দল গঠন করেন যার মধ্যে কিছু তার আত্মীয় এবং ভানভর সিংয়ের সাথে বিরোধে জড়িত।
পাণ সিং তার এলাকার লোকদের ধনী ব্যবসায়ীদের অর্থ সংগ্রহ এবং অপহরণের ব্যবসায়ের সাথে জড়িত হন যাতে তারা একটি সঠিক গ্যাং হতে পারে। গ্যাং সদস্যদের জন্য অস্ত্র ও গোলাবারুদের প্রয়োজনীয় সমস্ত ব্যবস্থা করার পরে, তিনি পুলিশ সুরক্ষিত ভানওয়ার সিংয়ের উপরে একটি বড় আক্রমণের ব্যবস্থা করেন। সংক্ষিপ্ত তাড়া করার পরে ভানওয়ার সিং, পান সিং তোমারের হাতে নিহত হন।
তার ভাইয়ের মৃত্যুর প্রতিশোধ হিসাবে, তিনি নয় জন গ্রামবাসীকে হত্যা করেছিলেন, যারা পুলিশ ইনফর্মার হয়েছিলেন এবং পুলিশকে তার গোপন আস্তানা সম্পর্কে অবহিত করেছিলেন। এই ঘটনাটি জাতি, প্রশাসনে এবং অন্যান্য ডাকাতদের মধ্যে যারা তার সাথে আত্মসমর্পণ করার অনুরোধ করেছিল তাদের মধ্যেও একটি হট্টগোল সৃষ্টি হয়। এবং পুলিশ অনুরোধ করলে তিনি তা প্রত্যাখ্যান করেন।
প্রতিবেদকের সাথে সাক্ষাৎকারটি এখানেই শেষ হয় এবং সাক্ষাৎকারটি সংবাদপত্রে প্রকাশিত হয় এবং একটি উত্তেজনার সৃষ্টি হয়। পান সিং তোমারকে পুলিশ তল্লাশি চালিয়ে যাচ্ছে, যার ফলস্বরূপ কিছুক্ষণের জন্য পালিয়ে নিশ্চুপ থাকার সিদ্ধান্ত নেয়। তিনি তার পরিবার এবং সেনাবাহিনীর তার কোচের সাথে সাক্ষাৎ করেন। তারা তাকে আত্মসমর্পণের জন্য অনুরোধ করেন। পান সিং এই নীতিতে আত্মসমর্পণ করতে অস্বীকার করেন। তার যুক্তি ছিল তিনি একজন জাতীয় ক্রীড়া রেকর্ডধারী ক্রীড়াবিদ হয়েও, যখন তিনি সমস্যার মুখোমুখি হয়েছিলেন তখন কেউই তার সাথে দাড়াত না, এবং যে মুহূর্তে তিনি নিজের পক্ষে দাড়ানোর সিদ্ধান্ত নিয়েছিলেন, তখন তাকে বিদ্রোহী হিসাবে চিহ্নিত করা হয়েছে এবং সবাই তাকে গ্রেপ্তার করতে চায়। এক মাসের ব্যবধানের পরে যখন এই গ্যাংটি পুনরায় গঠন শুরু হয়, তখন গোপী (নওয়াজউদ্দিন সিদ্দিকী) সদস্যদের মধ্যে একজন, যে পরবর্তীতে পুলিশের একজন গোয়েন্দা হয়েছিল, পুলিশকে তাদের আস্তানায় নিয়ে গিয়ে এই দলটির সাথে বিশ্বাসঘাতকতা করেছিল। বন্ধুক যুদ্ধে পান সিংহ সহ এই গ্যাংয়ের সমস্ত সদস্যকে হত্যা করা হয় এবং যশবন্ত সিং ঘুরাইয়া নামে একজন পুলিশ অফিসার নিহত হয়।
নির্মাণ
পরিচালক তিগমংশু ধুলিয়া চাম্বলে ব্যানডিট কুইনের সেটে কাজ করার সময় প্রথমে তোমার সম্পর্কে জানতে পেরেছিলেন। এরপর উৎসাহিত হয়ে, তিনি তার জীবন সম্পর্কে একটি চলচ্চিত্র নির্মাণের সংকল্প করেছিলেন। ধুলিয়া দু'বছর ধরে চলচ্চিত্রের পটভূমি নিয়ে গবেষণা করেছিলেন, তোমারের বেচে থাকা পরিবারের সদস্যদের সাক্ষাৎকার নিয়েছিলেন এবং তার জন্ম গ্রাম ভিন্ডে গিয়েছিলেন ।
ধুলিয়া তোমার কে নিয়ে পুরোপুরি গবেষণা করেই ছবিটি বানাতে চেয়েছিলেন। তবে তার জন্য প্রচুর অর্থের প্রয়োজন হওয়াতে। এটি ধুলিয়াকে ১০ বছরেরও বেশি সময় ধরে এটি নিয়ে কাজ করতে বাধ্য হয়েছিল।
রুরকি সেনানিবাস, ভারতের প্রাচীনতম সেনা সেনানিবাসগুলির একটি, যেখানে ছবিটির শুটিং করা হয়েছে। ক্যান্টনমেন্টে শ্যুট করা বেশ কয়েকটি দৃশ্যে রুরকি ইন্ডিয়ান ইনস্টিটিউট অফ টেকনোলজির নাটকীয় দলও সহায়তা করেছিল।
সঙ্গীত
সংগীত পরিচালনা করেছেন অভিষেক রায় ।
সমালোচকদের অভ্যর্থনা
আইবিএন- এর রাজীব মাসান্দ খান অভিনয়ের প্রশংসা করে ৫ এর মধ্যে ৩.৫ তারকা রেটিং করে চলচ্চিত্রকে ভূষিত করেছিলেন এবং বলেছিলেন, "ধুলিয়া সুনির্দিষ্টভাবে চরচ্চিত্রিটি পরিচালনা করেছেন, যিনি ধুলাবালি ভূখণ্ডের সাথে পরিচিত এবং স্বাচ্ছন্দ্যময়, পান সিং তোমার খুব মনোযোগ দিয়ে বিশদভাবে তৈরি করেছেন, এবং একটি সৎ চিত্র একেছেন। এমন আমাদের মধ্যে কয়েকজন ভারতের বাস্তব চিত্র জানতে পেরেছে দাবি করতে পারে"।
টাইমস অফ ইন্ডিয়ার অভিজিৎ ঘোষ ছবিটির ৫ এর মধ্যে ৪ রেট দিয়েছেন এবং বলেছিলেন, "ক্রীড়াবিদ এবং বহিরাগতরা দুটি ভিন্ন মহাবিশ্বে বাস করে। একজন গৌরবময় আলোকসজ্জার মাঝে জ্বলজ্বল করে, অন্যজন কুখ্যাত কুস্তিদের আড়াল করে। তবে পরিচালক তিগমংশু ধুলিয়ার বায়োপিক, পান সিং তোমার, দুটি সংসারের সংঘর্ষ। এবং ফলাফল নাটক, রসিকতা এবং ট্র্যাজেডির পরিবর্তে একটি দুর্দান্ত মিশ্রণ; পুরোপুরি বিশিষ্ট উপভোগযোগ্য ভাল সিনেমা"।
রেডিফ ডটকমের অসীম ছাবরা এই ছবিতে পাঁচটি তারকার মধ্যে ৩.৫ দিয়েছেন এবং বলেছিলেন, "পান সিং তোমার এবং ট্র্যাকিংয়ের চরিত্রটি ইরফান খানের অভিনয় দু'টিই বাধ্যতামূলক"।
বলিউড হাঙ্গামার তারান আদর্শ ৫ এর মধ্যে ৩.৫ রেটিং দিয়েছিলেন এবং বলেছিলেন "পান সিং তোমার এই ঘরানার মানক বিধিগুলিকে ছিন্নভিন্ন করে দিয়েছে। তদুপরি, চলচ্চিত্রটি আপনাকে সচেতন করে তোলে যে গুরুতর সিনেমা অন্য যে কোনও আকর্ষণীয় বিনোদনদাতার মতো সমানভাবে আনন্দদায়ক হতে পারে"।
নিউইয়র্ক টাইমস ছবিটি এবং বিশেষত খানের অভিনয়ের প্রশংসা করে বলেছে, "পান সিং তোমারকে রোমান্টিক না করে তিনি তার মৌলিক সততা দেখিয়েছেন এবং তাকে সত্যিকারের গভীরতা দিয়েছেন। একজন অভিনেতা হিসাবে মিঃ খান খুব কমই প্রত্যাশিত কাজটি করেন। আপনি তাকে চোখ বন্ধ করতে পারবেন না"। দ্য স্টেটসম্যানের ম্যাথারস পল এই চলচ্চিত্রটি পাঁচটি তারকার মধ্যে ৪ দিয়েছিলেন এবং লিখেছেন "পান সিং তোমার হ'ল এক ব্যক্তির দক্ষতার সাথে বর্ণিত গল্প, যিনি বিজোড়ের বিরুদ্ধে উঠেছেন"। চিত্রপরিচালক অনুরাগ কাশ্যপ এই সিনেমার প্রশংসা করে বললেন, "কী শক্তিশালী চলচ্চিত্র, শক্তিশালী চরিত্র, ছবিটি দেখুন এটি এমন কি রূপান্তর করাহয়েছে যা কেউ বিশ্বাস করে যে এটি হতে পারে"।
১৮ ই মার্চ, ২০১৩-তে ইরফান খান ৬০ তম ভারতীয় জাতীয় চলচ্চিত্র পুরস্কারে 'পান সিং তোমার' এর জন্য সেরা অভিনেতার পুরস্কার পেয়েছিলেন। পুরস্কারের উদ্ধৃতিটিতে লেখা আছে, "একজন আন্তর্জাতিক ক্রীড়াবিদকে ডাকাত হিসাবে রূপান্তর করার একটি অনন্য চিত্র অঙ্কন। খুব দৃড়তার সাথে একটি কঠিন ভূমিকা পালন করেছে। একটি ভাল ক্যালিব্রেটেড পারফরম্যান্স যা উল্লেখযোগ্যভাবে সূক্ষ্ম আন্ডারপ্লে দ্বারা মুখোশ পেয়েছিল"।
বক্স অফিস সংগ্রহ
পান সিং তমার এক সপ্তাহে inr ডলারের ব্যবসা করে। সিনেমা দুই সপ্তাহের inr । মুভিটি তার তৃতীয় সপ্তাহে inr  সংগ্রহ করে। বক্স অফিস ইন্ডিয়া চলচ্চিত্রটিকে আধা-হিট হিসাবে ঘোষণা করেছে।
পুরস্কার এবং মনোনয়ন
বিজয়ী
চিত্রা প্রিয়া
'''আর. চিত্রা প্রিয়া''' (জন্ম ৩০শে মার্চ ১৯৮৪) হলেন চেন্নাই, তামিলনাড়ুর একজন মহিলা বাইক চালক (রেসিং)।
প্রাথমিক জীবন
চিত্রাকে তাঁর দুই ভাই মোটরসাইকেল চালানো শিখিয়েছিলেন এবং ২০০৫ সালে তিনি তাঁর প্রথম বাইকটি পেয়েছিলেন। তিনি ৮০ সিসি - ১১০ সিসি বিভাগে তিনটি নতুন মোটরসাইকেল রেসে অংশগ্রহণ করেছিলেন। একটি দৌড়ের সময়, তিনি একমাত্র মেয়ে ছিলেন। তিনি সেই রেসে তৃতীয় স্থানে এসেছিলেন, কিন্তু গতি দৌড়ে রাইডার হিসেবে সোনা জিতেছিলেন। চিত্রা দীর্ঘ সহনশীল বাইক চালনা সম্পর্কে খুব উৎসাহী।
রেসিং জীবন
যদিও, মোটরসাইকেল রেসিং ভারতে বৈধ খেলা হিসাবে স্বীকৃত, কিন্তু চিত্রা দেখেছিলেন তাঁর আগ্রহকে সঠিক রূপ দিতে অর্থায়ন করা খুব কঠিন। সেজন্য এর পরিবর্তে, তিনি দীর্ঘ দূরত্বের রাইডিংয়ে নিজের আবেগ অনুসরণ করে চলেছেন।
তিনিই একমাত্র ভারতীয় মহিলা মোটরবাইক আরোহী যিনি স্যাডল সোর প্রত্যয়িত। এটি আয়রন বাট অ্যাসোসিয়েশন দ্বারা নির্ধারণ করা একটি সহনশীলতা রাইডিং শংসাপত্র। তিনি মোটরসাইকেলে ২৪ ঘন্টায় ১,৬০০ কিলোমিটার রাস্তা পাড়ি দিয়ে এই শংসাপত্রটি পেয়েছিলেন। তাঁর নামে তিনটি লিমকা বুক অফ রেকর্ড রয়েছে। প্রথমটি দেওয়া হয়েছিল বাইকার্নি অ্যাসোসিয়েশন অফ ফিমেল বাইকার্স ইন্ডিয়া দলকে, বিশ্বের সর্বোচ্চ মোটর-সাধ্য রাস্তা খারদুঙ্গালার মধ্য দিয়ে রাইড করার জন্য। চিত্রা এই দলের অংশ ছিলেন। দ্বিতীয়টি ছিল আন্তর্জাতিক স্যাডলসোর রেকর্ড খেতাব অর্জনকারী প্রথম এবং একমাত্র মহিলা হওয়ার জন্য এবং তৃতীয়টি ১৫৪ ঘন্টার মধ্যে কন্যাকুমারী থেকে লেহ যাওয়ার জন্য।
উর্বশী পাটোলে এবং শীতল বিদায়ের সাথে তিনি হলেন বাইকার্নি গ্রুপের প্রধান বোর্ড সদস্য।